《送章心远道士入闽兼简杜清碧先生》
元代·郑元祐

风日晴缫杨柳青，翩然独鹤过南溟。山中每忆罗公远，海上重逢武达灵。

榕叶拥云山似簇，蛎房烹玉酒初醒。小冠子夏如相问，为道穷愁老一经。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。